pythainlp/thai-financial-dataset huggingface dataset:
การดำรงตำแหน่งของผู้บริหารและผู้มีอำนาจควบคุมในบริษัทฯ บริษัทย่อย บริษัทร่วม บริษัทที่เกี่ยวข้องและบริษัทอื่น 

+-------------------------+-------+------------------------------------+
| ชื่อผู้บริหาร                | ต     | ชื่อบริษัท                             |
|                         | ำแหน่ง |                                    |
+-------------------------+-------+------------------------------------+
| 1. นายสุรศักดิ์             | กร    | บริษัท คริสเตียนีและนีลเส็น อินเตอร์เนชั่นแนล |
| โอสถานุเคราะห์            | รมการ |                                    |
|                         |       | คอนสตรัคชั่น เอเซีย จำกัด (เลิกกิจการ 30  |
|                         |       | ธ.ค.54)                            |
+-------------------------+-------+------------------------------------+
|                         | กร    | บริษัท ซีเอ็นที โฮลดิ้งส์ จำกัด             |
|                         | รมการ |                                    |
+-------------------------+-------+------------------------------------+
|                         | กร    | ฮาร์โมนี พร๊อพเพอร์ตี้ กรุ๊ป ลิมิเต็ด         |
|                         | รมการ | (เลิกกิจการ 24 พ.ค.54)               |
+-------------------------+-------+------------------------------------+
|                         | กร    | อินโดไชน่า อินเวสเม้นท์ จำกัด            |
|                         | รมการ |                                    |
+-------------------------+-------+------------------------------------+
|                         |       |                                    |
+-------------------------+-------+------------------------------------+
| 2. นางจุไรรัตน์ ศุขสวัสดิ์ ณ   | กร    | บ                                  |
| อยุธยา                   | รมการ | ริษัท คริสเตียนีและนีลเส็น อินเตอร์เนชั่นแนล  |
|                         |       |                                    |
|                         |       | คอนสตรัค                            |
|                         |       | ชั่น เอเซีย จำกัด (เลิกกิจการ 30 ธ.ค.54) |
+-------------------------+-------+------------------------------------+
|                         | กร    | บริษัท ซีเอ็นที โฮลดิ้งส์ จำกัด             |
|                         | รมการ |                                    |
+-------------------------+-------+------------------------------------+
|                         | กร    | ฮาร์โมนี พร๊อพเพอร์ตี้ กรุ๊ป ลิมิเต็ด         |
|                         | รมการ | (เลิกกิจการ 24 พ.ค.54)               |
+-------------------------+-------+------------------------------------+
|                         | กร    | อินโดไชน่า อินเวสเม้นท์ จำกัด            |
|                         | รมการ |                                    |
+-------------------------+-------+------------------------------------+
|                         |       |                                    |
+-------------------------+-------+------------------------------------+
|                         |       |                                    |
+-------------------------+-------+------------------------------------+

หมายเหตุ

ผู้บริหารท่านอื่นของบริษัทฯ ไม่ได้ดำรงตำแหน่งในบริษัทย่อย บริษัทร่วม
บริษัทที่เกี่ยวข้องหรือบริษัทอื่น
5. ทรัพย์สินที่ใช้ในการประกอบธุรกิจ

บริษัทฯ ทำสัญญาเช่าที่ดินจากบริษัท บุรินทร์ พัฒนา จำกัด
(ไม่มีความเกี่ยวข้องกับบริษัทหรือผู้บริหาร) เพื่อใช้เป็นที่ตั้งอาคารสำนักงาน,
โรงงานและโรงเก็บอุปกรณ์ก่อสร้าง ตั้งอยู่ที่เลขที่ 451 และ 453
ถนนลาซาล (สุขุมวิท 105) มีระยะเวลาเช่านาน 20 ปี (2532-2552) บนพื้นที่ 23 ไร่
(แบ่งเป็น 2 แปลงๆ ละ 6 ไร่ และ 17 ไร่) เมื่อวันที่ 30 สิงหาคม 2550 บริษัทฯ
ได้ต่อสัญญาดังกล่าวสำหรับระยะเวลา 10 ปี เริ่มตั้งแต่วันที่ 15 มิถุนายน 2552 ถึงวันที่ 14
มิถุนายน 2562 ค่าเช่าที่จะต้องจ่ายในอนาคตตามสัญญามีจำนวนประมาณ 122.7 ล้านบาท
(มูลค่าตามบัญชี ณ วันที่ 31 ธันวาคม 2554 เท่ากับ 12.04 ล้านบาท และ 5.49 ล้านบาท)

เครื่องมือ, เครื่องจักร, เครื่องยนต์, รถยนต์และอุปกรณ์ที่เป็นกรรมสิทธิ์ของบริษัทฯ
ใช้สำหรับงานก่อสร้างประเภทต่างๆ มีรวมกันทั้งสิ้น 6,474 รายการ คิดเป็นมูลค่าตามบัญชี ณ วันที่
31 ธันวาคม 2554 เท่ากับ 215.21 ล้านบาท

บริษัทฯ ได้ทำสัญญาเช่าทางการเงินกับบริษัทลีสซิ่งเพื่อเช่ารถยนต์ใช้ในการดำเนินกิจการ
โดยมีกำหนดการชำระค่าเช่าเป็นรายเดือน ค่าเช่าที่ต้องจ่ายตามสัญญาตั้งแต่ปี 2553 ถึงปี 2556
มีจำนวนรวมประมาณ 22 ล้านบาท มีมูลค่าสุทธิตามบัญชีหลังหักค่าเสื่อมราคาสะสม ณ วันที่ 31
ธันวาคม 2554 จำนวนประมาณ 38.17 ล้านบาท

นอกจากนี้บริษัทฯ ยังมีทรัพย์สินประเภทที่ดินว่างเปล่า ที่ดินพร้อมสิ่งปลูกสร้าง และอาคารชุด
ที่บริษัทฯ ได้มาจากการประนอมหนี้กับลูกค้าของบริษัทฯ คิดเป็นมูลค่าตามบัญชี ณ วันที่ 31 ธันวาคม
2554 รวมทั้งสิ้น 108.78 ล้านบาท ทั้งนี้ บริษัทฯ มิได้ใช้ทรัพย์สินเหล่านี้ในการประกอบกิจการ

บริษัทฯ ได้นำทรัพย์สินประเภทที่ดินว่างเปล่า ที่บริษัทฯ ได้มาจากการประนอมหนี้กับลูกค้าของบริษัทฯ
และไม่ได้ใช้ในการประกอบธุรกิจ ไปเป็นหลักประกันวงเงินสินเชื่อจำนวน 720 ล้านบาท ที่บริษัทฯ
ได้รับจากธนาคารพาณิชย์

นโยบายการลงทุนของบริษัทฯ

บริษัทฯ มีนโยบายที่จะลงทุนในกิจการที่เป็นธุรกิจหลักคืองานก่อสร้างเท่านั้น โดยบริษัทฯ จะเข้าร่วมลงทุนกับบริษัทที่มีความชำนาญหรือความเชี่ยวชาญในงานก่อสร้างที่ต้องอาศัยประสบการณ์เฉพาะด้านสำหรับงานก่อสร้างประเภทนั้นๆ โดยจะพิจารณาถึงผลงานและประสบการณ์ รวมถึงฐานะการเงินและความน่าเชื่อถือของบริษัทที่จะเข้าไปร่วมลงทุนด้วย ทั้งนี้บริษัทฯ จะเข้าร่วมลงทุนในรูปแบบของกิจการร่วมค้า ซึ่งมีการกำหนดอัตราส่วนการลงทุน และส่วนแบ่งจากการดำเนินการที่ชัดเจน รวมถึงการส่งตัวแทนจากบริษัทฯ เข้าร่วมในการบริหารงานของกิจการร่วมค้านั้นๆ ด้วย 

เอกสารแนบลำดับที่ 3 – เงินลงทุนของบริษัท
6. ข้อพิพาททางกฎหมาย

ข้อพิพาททางกฎหมาย ซึ่งบริษัทฯ เป็นคู่ความ หรือคู่กรณี โดยที่คดี หรือข้อพิพาทยังไม่สิ้นสุด
โดยเฉพาะคดีที่อาจมีผลกระทบด้านลบต่อสินทรัพย์ของบริษัทฯ ที่มีจำนวนสูงกว่าร้อยละ 5
ของส่วนของผู้ถือหุ้น ณ วันที่ 31 ธันวาคม 2554 มีดังนี้

6.1 ข้อพิพาท หมายเลขดำที่ 276/2552 ศาลแพ่งกรุงเทพใต้

วันยื่นข้อเรียกร้อง 27 กุมภาพันธ์ 2552

ระหว่าง บริษัทฯ (โจทก์) กับ

บริษัท ภูเก็ตไซม่อนคาเบเรต์ (จำเลย ที่ 1)

บริษัท ไซม่อน ดีเวลล้อปเมนท์ (จำเลย ที่ 2)

ข้อหา หรือฐานความผิด ผิดสัญญาให้ชำระเงิน, เรียกค่าเสียหาย

ข้อพิพาท บริษัทฯ ฟ้องเรียกร้องค่าเสียหายเนื่องจากจำเลยไม่จ่ายเงินค่าก่อสร้าง
โดยอ้างสาเหตุความเสียหายของงานก่อสร้าง จำเลยจึงได้ฟ้องแย้งเรียกร้องค่าเสียหาย

ทุนทรัพย์ 127,422,033.66 บาท

ความคืบหน้าของคดี ศาลชั้นต้นพิพากษาให้จำเลยทั้งสองชำระเงิน 113,454,158.45 บาท
(โดยตัดเฉพาะเรียกร้องค่าเสียหายอื่น 102 ล้านบาทเศษ) และให้โจทก์ชำระเงินตามฟ้องแย้ง
65,000,000 บาท เมื่อหักกลบแล้ว คงพิพากษาให้จำเลยทั้งสองชำระ 45,454,158.48 บาท
พร้อมดอกเบี้ย 7.5% นับแต่วันฟ้องจนชำระเสร็จ (วันฟ้อง 27 กุมภาพันธ์ 2552)

  คดีอยู่ระหว่างอุทธรณ์เมื่อวันที่ 14 ธันวาคม 2554

ความเห็นของที่ปรึกษากฎหมายของบริษัทฯ - เห็นว่าควรอุทธรณ์ต่อศาลสูงเพื่อพิจารณา
เพราะให้ชำระเงินตามฟ้องแย้งที่ไม่สอดคล้องกับความเป็นจริง
คือค่าซ่อมแซมงานที่ยังทำไม่แล้วเสร็จเนื่องจากจำเลยผิดสัญญา
ไม่ใช่เป็นกรณีทำงานบกพร่องจึงไม่ควรมี
และค่าขาดรายได้จากการขายอาคารเป็นโอกาสในอนาคตที่ไม่แน่นอนว่าจะขายได้

6.2 ข้อพิพาท หมายเลขดำที่ 112/2552 ของ
สถาบันอนุญาโตตุลาการสำนักระงับข้อพิพาทสำนักงานศาลยุติธรรม

วันยื่นข้อเรียกร้อง 30 พฤศจิกายน 2552

ระหว่าง บริษัทฯ (ผู้คัดค้าน) กับ

บริษัท เอราวัณภูเก็ต จำกัด (ผู้เรียกร้อง)

ข้อหา หรือฐานความผิด ผิดสัญญากรณีส่งมอบงานล่าช้า เรียกค่าปรับ

ข้อพิพาท ผู้เรียกร้องกล่าวอ้างว่าบริษัทฯ
ทำผิดสัญญาจึงเรียกร้องเป็นค่าเสียโอกาสทางการค้าและค่าเสียหายต่างๆ

ทุนทรัพย์ 306,742,033 บาท ข้อเรียกร้องแย้ง 263,552,576.37 บาท

ความคืบหน้าของคดี คดีนี้นัดสืบพยานผู้เรียกร้อง (บริษัท เอราวัณภูเก็ต จำกัด) ในวันที่ 23-24
เมษายน 2555 เวลา 9.30-12.00 น. ณ ห้องประชุมสถาบันอนุญาโตตุลาการ

ความเห็นของที่ปรึกษากฎหมายของบริษัทฯ – จากเอกสารที่ปรากฏในปัจจุบัน
มีแนวโน้มว่าความล่าช้าของโครงการมีสาเหตุมาจากบริษัท เอราวัณ ภูเก็ต จำกัด
จึงมีโอกาสที่คณะอนุญาโตตุลาการจะมีคำชี้ขาดที่เป็นประโยชน์แก่บริษัทฯ
ส่วนที่ 3

การรับรองความถูกต้องของข้อมูล

“บริษัทฯ ได้สอบทานข้อมูลในแบบแสดงรายการข้อมูลประจำปีฉบับนี้แล้วด้วยความระมัดระวัง บริษัทฯ
ขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทฯ ขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทฯ และบริษัทย่อยแล้ว

(2) บริษัทฯ ได้จัดให้มีระบบการเปิดเผยข้อมูลที่ดี เพื่อให้แน่ใจว่าบริษัทฯ
ได้เปิดเผยข้อมูลในส่วนที่เป็นสาระสำคัญทั้งของบริษัทฯ และบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทฯ ได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทฯ ได้แจ้งข้อมูลการประเมินระบบการควบคุมภายใน ณ วันที่ 27 กุมภาพันธ์ 2555
ต่อผู้สอบบัญชีและกรรมการตรวจสอบของบริษัทฯ แล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทฯ
ได้รับรองความถูกต้องแล้ว บริษัทฯ ได้มอบหมายให้ นายสุรศักดิ์ โอสถานุเคราะห์
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายสุรศักดิ์
โอสถานุเคราะห์ กำกับไว้ บริษัทฯ จะถือว่าไม่ใช่ข้อมูลที่บริษัทฯ
ได้รับรองความถูกต้องของข้อมูลแล้วดังกล่าวข้างต้น”

ชื่อ ตำแหน่ง ลายมือชื่อ

  1. นายสานติ กระจ่างเนตร์ ประธานกรรมการ ..............................

  2. นายสมชาย จองศิริเลิศ กรรมการ ...............................

ชื่อ ตำแหน่ง ลายมือชื่อ

ผู้รับมอบอำนาจ

นายสุรศักดิ์ โอสถานุเคราะห์ กรรมการและเลขานุการบริษัท
......................................

บริษัท คริสเตียนีและนีลเส็น (ไทย) จำกัด (มหาชน)
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม พ.ศ. 2554

บริษัท คริสเตียนีและนีลเส็น (ไทย) จำกัด (มหาชน)

30 มีนาคม 2555

สารบัญ

หน้าที่

ข้อมูลสรุป 2

ส่วนที่ 1 บริษัทที่ออกหลักทรัพย์

1. ข้อมูลทั่วไป 5

2. ปัจจัยความเสี่ยง 8

3. ลักษณะการประกอบธุรกิจ 10

4. การประกอบธุรกิจของแต่ละสายผลิตภัณฑ์ 12

5. ทรัพย์สินที่ใช้ในการประกอบธุรกิจ 22

6. ข้อพิพาททางกฎหมาย 23

7. โครงสร้างเงินทุน 24

8. การจัดการ 26

9. การควบคุมภายใน 44

10. รายการระหว่างกัน 45

11. ฐานะการเงินและผลการดำเนินงาน 45

12. ข้อมูลที่เกี่ยวข้อง 57

ส่วนที่ 2 การรับรองความถูกต้อง 58

เอกสารแนบ 1 รายละเอียดเกี่ยวกับกรรมการ ผู้บริหารและผู้มีอำนาจควบคุมบริษัท

เอกสารแนบ 2 รายละเอียดเกี่ยวกับกรรมการของบริษัทย่อย

เอกสารแนบ 3 เงินลงทุนของบริษัทฯ

เอกสารแนบ 4 ผังการบริหารงาน

เอกสารแนบ 5 ตารางสรุปงบการเงินและงบการเงินรวม

เอกสารแนบ 6 ตารางแสดงอัตราส่วนทางการเงินที่สำคัญ

เอกสารแนบ 7 รายงานคณะกรรมการตรวจสอบ
9. การควบคุมภายใน

บริษัทฯ
ได้ตระหนักถึงความสำคัญต่อระบบควบคุมภายในระดับปฏิบัติงานเพื่อให้การดำเนินงานเป็นไปอย่างมี
ประสิทธิภาพ จึงได้กำหนดอำนาจ หน้าที่ ในการดำเนินงานของผู้ปฏิบัติงาน ผู้บริหาร
ไว้เป็นลายลักษณ์อักษรอย่างชัดเจน มีการควบคุมดูแลการใช้ทรัพย์สินของบริษัทฯ
เพื่อให้เกิดประโยชน์สูงสุดต่อบริษัทฯ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อรักษาไว้ซึ่งการถ่วงดุลและตรวจสอบระหว่างกันอย่างเหมาะสม นอกจากนี้
ยังมีระบบการควบคุมภายในที่เกี่ยวข้องกับทางการเงินและบัญชี โดยบริษัทฯ
ได้จัดให้มีระบบรายงานที่ชัดเจน และเพียงพอเสนอผู้บริหารสายงานที่รับผิดชอบ

บริษัทฯ มีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลัก
และกิจกรรมการทางการเงิน ที่สำคัญของบริษัทฯ
ได้ดำเนินการอย่างมีประสิทธิภาพภายใต้แนวทางที่กำหนดและกฎหมายที่เกี่ยวข้อง
เพื่อให้มั่นใจว่าบริษัทฯ มีการปฏิบัติตามกฎหมาย และกฎระเบียบที่เกี่ยวข้องกับธุรกิจของบริษัทฯ
โดยฝ่ายตรวจสอบภายในมีการตรวจสอบการปฏิบัติงานแต่ละแผนกและรายงานผลตรงต่อคณะกรรมการตรวจสอบเพื่อให้หน่วยงานตรวจสอบภายในมีความเป็นอิสระจากผู้บริหาร

สำหรับการควบคุมภายในที่เกี่ยวข้องกับทางการเงินและบัญชี บริษัทฯ
ได้จัดให้มีระบบรายงานที่ชัดเจนและเพียงพอเสนอผู้บริหารสายงานที่รับผิดชอบ
ทั้งนี้เพื่อให้บรรลุวัตถุประสงค์ดังต่อไปนี้

  1. เพื่อความมีประสิทธิภาพและประสิทธิผลของการปฏิบัติงาน
  รวมทั้งการใช้ทรัพยากรเพื่อก่อให้เกิดประโยชน์สูงสุดต่อบริษัทฯ

  2. เพื่อความถูกต้อง เชื่อถือได้และทันเวลาของรายงานทางการเงิน

  3. เพื่อให้การปฏิบัติงานของบริษัทฯ เป็นไปตามกฎระเบียบ ข้อบังคับ รวมทั้งกฎหมายต่างๆ
  ที่เกี่ยวข้อง

บริษัทฯ ได้นำการบริหารความเสี่ยงทั้งองค์กร (Enterprise Risk Management : ERM)
มาใช้เพื่อเป็นเครื่องมือของฝ่ายจัดการในการพัฒนากระบวนการบริหารความเสี่ยง
และระบบควบคุมภายในให้มีประสิทธิภาพมากขึ้น

บริษัทฯ ได้กำหนดแนวทางปฏิบัติงานในแต่ละส่วนงานไว้อย่างชัดเจน
พร้อมทั้งมีการแบ่งแยกอำนาจหน้าที่อย่างเป็นระบบ ซึ่งได้ระบุไว้ในคู่มือการปฏิบัติงาน (Company
Procedure) ที่ครอบคลุมถึงอำนาจ หน้าที่และวิธีปฏิบัติงาน
นอกจากนั้นยังมีการตั้งแผนกตรวจสอบภายในทำงานร่วมกับคณะกรรมการตรวจสอบ
ผู้สอบบัญชีภายนอก ทั้งนี้
เพื่อให้มั่นใจอย่างสมเหตุสมผลว่าการดำเนินงานเป็นไปอย่างถูกต้องตามกฎระเบียบ ข้อกำหนดต่าง
ๆ ที่เกี่ยวข้อง เพื่อให้บรรลุผลสำเร็จตามวัตถุประสงค์ของบริษัท ฯ

คณะกรรมการตรวจสอบของบริษัทฯ ประกอบด้วยกรรมการอิสระ 3 ท่าน คือ
ประธานคณะกรรมการตรวจสอบ และกรรมการตรวจสอบ 2 ท่าน
โดยกรรมการตรวจสอบทุกท่านมีความรู้ความเข้าใจ
และมีประสบการณ์การทำงานด้านบัญชีหรือการเงินซึ่งเป็นที่ยอมรับ

ปีที่ผ่านมาได้มีการประชุมคณะกรรมการตรวจสอบจำนวน 5 ครั้ง
โดยร่วมกันปรึกษาหารือกับบริษัทผู้สอบบัญชีจากภายนอก ผู้ตรวจสอบภายใน
และฝ่ายจัดการที่เกี่ยวข้องแล้วแต่กรณี เพื่อพิจารณาและสอบทานกระบวนการตรวจสอบ
เพื่อให้ความเห็นนำเสนองบการเงินที่ผ่านการตรวจสอบหรือสอบทานจากบริษัทฯ
ผู้สอบบัญชีต่อคณะกรรมการของบริษัทฯ ทั้งนี้
จากจำนวนการประชุมข้างต้นเป็นการประชุมร่วมกับผู้สอบบัญชี
โดยไม่มีฝ่ายจัดการเข้าร่วมประชุมด้วยจำนวน 1 ครั้ง

คณะกรรมการบริษัทฯ พิจารณาแล้วเห็นว่าการควบคุมภายในของบริษัทฯ ในรอบปีที่ผ่านมา
มีระบบควบคุมภายใน และการกำกับดูแลกิจการที่เหมาะสม
ทำให้การดำเนินงานบรรลุเป้าหมายที่กำหนดไว้ มีการปฏิบัติตามกฎหมาย ข้อบังคับ ระเบียบ
และนโยบายที่สำคัญ
บางรายการที่ตรวจพบข้อบกพร่องก็ได้รับการแก้ไขปรับปรุงให้ดีขึ้นจากฝ่ายบริหาร0
ส่วนที่ 1

บริษัทที่ออกหลักทรัพย์

ข้อมูลบริษัท

บริษัท คริสเตียนีและนีลเส็น (ไทย) จำกัด (มหาชน)

ประเภทธุรกิจ รับเหมาก่อสร้าง

เลขทะเบียนบริษัท 0107535000281

จำนวนหุ้นที่จำหน่ายแล้ว หุ้นสามัญ จำนวน 501,452,102 หุ้น มูลค่าหุ้นละ 1.00 บาท

ทุนจดทะเบียนชำระแล้ว 501,452,102 บาท

ที่ตั้ง เลขที่ 451 ถนนลาซาล (สุขุมวิท 105) แขวง/เขต บางนา กรุงเทพฯ 10260

โทรศัพท์ (66-2) 398 0158

โทรสาร (66-2) 398 9860

เว็บไซต์ www.cn-thai.co.th

เลขานุการบริษัท คุณสุรศักดิ์ โอสถานุเคราะห์

(662) 398 0158 ต่อ 243

surasakos@cn-thai.co.th

นักลงทุนสัมพันธ์ คุณภาณี เจริญเจริญชัย

(662) 398 0158 ต่อ 116

phaneech@cn-thai.co.th

ข้อมูลบริษัทย่อยและบริษัทอื่น

บริษัท ซี เอ็น ที โฮลดิ้งส์ จำกัด

ประเภทธุรกิจ ลงทุนในหุ้น

จำนวนหุ้นที่จำหน่ายแล้ว หุ้นสามัญ จำนวน 5,000,000 หุ้น มูลค่าหุ้นละ 10.00 บาท

ทุนจดทะเบียนชำระแล้ว 50,000,000 บาท

ที่ตั้ง เลขที่ 451 ถนนลาซาล (สุขุมวิท 105) แขวง/เขต บางนา กรุงเทพฯ 10260

โทรศัพท์ (66-2) 398 0158 โทรสาร (66-2) 398 9860

บุคคลอ้างอิง

ผู้สอบบัญชี นาง สุวิมล กฤตยาเกียรณ์

ผู้สอบบัญชีอนุญาต เลขทะเบียน 2982

นางสาว สมจินตนา พลหิรัญรัตน์

ผู้สอบบัญชีรับอนุญาต เลขทะเบียน 5599

นาย วิสุทธิ์ เพชรพาณิชกุล

ผู้สอบบัญชีอนุญาต เลขทะเบียน 7309

บริษัท สำนักงาน สอบบัญชี ดี ไอ เอ อินเตอร์เนชั่นแนล จำกัด

316/32 ซอยสุขุมวิท 22

  ถนนสุขุมวิท แขวงคลองเตย

เขตคลองเตย กรุงเทพฯ 10110

โทรศัพท์ (66-2) 259 5300

โทรสาร (66-2) 260 1553

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย

ถนนรัชดาภิเษก แขวง/เขต คลองเตย กรุงเทพฯ 10110

โทรศัพท์ (66-2) 229 2800 โทรสาร (66-2) 359 1259-62

ธนาคารหลัก ธนาคาร กรุงเทพ จำกัด (มหาชน)

สำนักงานใหญ่

333 ถนนสีลม เขตบางรัก

กรุงเทพมหานคร

โทรศัพท์ (66-2) 02-2314333 โทรสาร (66-2) 236-8281-2

Website: http://www.bangkokbank.com

ธนาคาร กรุงศรีอยุธยา จำกัด (มหาชน)

สำนักงานใหญ่

1222 ถนนพระราม 3 แขวงบางโพงพาง

เขตยานนาวา กรุงเทพฯ 12120

โทรศัพท์ (66-2) 296-2000 โทรสาร (66-2) 683-1304

Website: http://www.krungsri.com

ธนาคาร กรุงไทย จำกัด (มหาชน)

สำนักงานใหญ่

35 ถนนสุขุมวิท แขวงคลองเตย

เขตวัฒนา กรุงเทพฯ 10110

โทรศัพท์ (66-2) 255-2222 โทรสาร (66-2) 255-9391-3

Website: http://www.ktb.co.th

ธนาคาร กสิกรไทย จำกัด (มหาชน)

สำนักพหลโยธิน

400/22 ถนนพหลโยธิน

แขวงสามเสนใน เขตพญาไท

กรุงเทพฯ 10400

โทรศัพท์ (66-2) 273-1050-55, 273-1060-4 โทรสาร (66-2) 273-1090

Website: http://www.kasikornbank.com

ธนาคาร ซีไอเอ็มบี ไทย จำกัด (มหาชน)

สำนักงานใหญ่

44 ถนนหลังสวน แขวงลุมพินี

เขตปทุมวัน กรุงเทพฯ 10330

โทรศัพท์ (66-2) 638-8000 โทรสาร (66-2) 657 3333

Website : http://www.cimbthai.com
10. รายการระหว่างกัน

รายการธุรกิจกับกิจการที่เกี่ยวข้องกัน

บริษัทฯ และบริษัทย่อย มีรายการธุรกิจที่สำคัญกับบุคคลหรือกิจการที่เกี่ยวข้องกัน
รายการดังกล่าวเป็นไปตามเงื่อนไขทางการค้าและเกณฑ์ที่ตกลงกันระหว่างบริษัทฯ
บริษัทย่อยและบุคคลหรือกิจการที่เกี่ยวข้องกันเหล่านั้นซึ่งเป็นไปตามปกติธุรกิจ
ดังปรากฎในหมายเหตุประกอบงบการเงินข้อ (12) ตามรายงานของผู้สอบบัญชี

รายการระหว่างกันระหว่างบริษัทฯ บริษัทย่อย กับกรรมการ ผู้บริหาร
และผู้ถือหุ้นทั้งทางตรงหรือทางอ้อมตั้งแต่ร้อยละ 10 ขึ้นไป มีรายละเอียดดังต่อไปนี้

รายได้รับจากงานก่อสร้าง

ในปีที่ผ่านมา บริษัทย่อยมีรายได้รับจากงานก่อสร้าง ที่ดำเนินการให้กับบริษัทที่มีความเกี่ยวโยงกัน
ดังต่อไปนี้

มีกรรมการร่วมกัน มูลค่างานก่อสร้าง ปี 2555

บริษัท ยูนิสเตรทซ์ จำกัด

KANSI อพาร์ทเม้นต์ สุขมวิท ซอย 13 84.31 ล้านบาท

นโยบายการกำหนดราคาค่าก่อสร้าง เป็นราคาและเงื่อนไขตามปกติทางธุรกิจ

ซื้อสินค้าและบริการ

มีผู้ถือหุ้นและกรรมการบางส่วนร่วมกัน มูลค่าบริการปี 2555

บริษัท แมกซ์วิน บิลเดอร์ส จำกัด 0.15 ล้านบาท

บริษัท แอมบิก้า ทัวร์ เอเยนซี่ จำกัด 0.90 ล้านบาท

นโยบายราคาและเงื่อนไขการชำระเงินตามปกติทางธุรกิจ

รายได้ค่าเช่า,บริการ ปี 2555

บริษัทย่อย

บริษัท ซี เอ็น ที โฮลดิ้งส์ จำกัด 5.50 ล้านบาท

นโยบายการกำหนดราคาค่าเช่ารายเดือน ค่าบริการ
เป็นราคาและเงื่อนไขการชำระเงินตามปกติธุรกิจ

กำไรจากการขายเงินลงทุนในบริษัทย่อย ปี 2555

มีผู้ถือหุ้นและกรรมการบางส่วนร่วมกัน

บริษัท พรีเซียส แอ็สเซ็ทส์ จำกัด 14.16 ล้านบาท

ทั้งนี้คณะกรรมการตรวจสอบ ได้พิจารณารายละเอียดของรายการระหว่างกันแล้ว
เป็นไปตามกฎหมายและข้อกำหนดของตลาดหลักทรัพย์แห่งประเทศไทย
2. ปัจจัยความเสี่ยง

ความเสี่ยงหลัก

บริษัทฯ ตระหนักถึงผลกระทบที่จะเกิดขึ้นจากความเสี่ยงทั้งภายนอกและภายใน
ซึ่งฝ่ายบริหารได้ติดตามและหามาตรการในการรับมือกับความเสี่ยงต่างๆ
ที่อาจมีผลกระทบต่อการดำเนินกิจการของบริษัทฯ โดยในปี 2552 คณะกรรมการบริษัทฯ
เห็นชอบในการบริหารจัดการเรื่องความเสี่ยงทั้งองค์กร
จึงได้จัดตั้งคณะกรรมการบริหารความเสี่ยงขึ้นตรงต่อคณะกรรมการบริษัท
ภายใต้การควบคุมดูแลของคณะกรรมการตรวจสอบ
คณะกรรมการบริหารความเสี่ยงได้เริ่มต้นดำเนินการภายใต้กรอบและแผนงาน

ปัจจัยความเสี่ยงในรอบปีที่ผ่านมาพอสรุปได้ดังต่อไปนี้

ภาวะขาดแคลนแรงงานและบุคลากรจากปริมาณงานที่เพิ่มมากขึ้น

ในปี 2555 ที่ผ่านมาบริษัทฯ มีรายได้จากงานก่อสร้างประมาณ 7,200 ล้านบาท สูงกว่าปี 2554
ซึ่งมีเพียง 4,700 ล้านบาท ปริมาณงานที่เพิ่มขึ้นมากดังกล่าว
ส่งผลกระทบให้เกิดภาวะขาดแคลนแรงงานและบุคลากรอย่างกว้างขวาง บริษัทฯ
ได้นำแรงงานต่างชาติมาทำงานอย่างถูกต้องตามกฎหมายประมาณ 700 คน
ตามแผนการบริหารแรงงานของบริษัทฯ ซึ่งแรงงานเหล่านี้จะทำงานกับบริษัทฯ
เป็นระยะเวลาไม่น้อยกว่า 2 ปี จึงสามารถแก้ปัญหาขาดแคลนแรงงานได้เป็นอย่างดี
ในส่วนของพนักงานที่ไม่เพียงพอ บริษัทฯ
มีการสรรหาพนักงานใหม่เพิ่มเติมและดำเนินการฝึกอบรมก่อนส่งเข้าทำงานในหน่วยงานที่ขาดแคลน

ผลกระทบจากนโยบายการปรับอัตราค่าจ้างขั้นต่ำเป็น 300 บาทในบางจังหวัด

ตามที่รัฐบาลมีนโยบายปรับอัตราค่าจ้างขั้นต่ำเป็น 300 บาทในบางจังหวัด เมื่อเดือนเมษายน 2555
ที่ผ่านมาและจะขยายให้ครบทุกจังหวัดในวันที่ 1 มกราคม 2556 นั้น ทางบริษัทฯ
ได้เตรียมการโดยมีการทบทวนค่าแรงงานที่จะใช้ในการประมูลงานให้สอดคล้องกับนโยบายดังกล่าวตั้งแต่ปลายปี
2554 จึงไม่ได้รับผลกระทบจากปัจจัยเสี่ยงนี้

ภาวะตลาดมีการแข่งขันสูงในการประมูลงาน

ในปี 2555 ที่ผ่านมา บริษัทฯ ชนะการประมูลงานมูลค่าเพียง 5,000 ล้านบาท ลดลงจากปี 2554
ที่ได้ประมาณ 8,400 ล้านในขณะที่มูลค่าตลาดสูงขึ้นภายหลังเหตุการณ์อุทกภัยครั้งใหญ่
รายได้จากงานก่อสร้างที่สูงขึ้นมากในปีนี้
ส่วนหนึ่งเป็นผลมาจากงานระยะยาวและมีมูลค่าสูงที่ประมูลได้เมื่อปี 2553 และ 2554 บริษัทฯ
จึงมีเป้าหมายชนะการประมูลงาน มูลค่ารวม 10,000 ล้านบาทในปี 2556
ซึ่งจะแบ่งเป็นโครงการระยะสั้นถึงปานกลางประมาณ 2,000 ล้านบาท
และเป็นโครงการระยะยาวที่รับรู้รายได้ในปีถัดไปจำนวน 8,000 ล้านบาท
โดยมีนโยบายในการเพิ่มเพิ่มผลิตภาพแรงงานและเพิ่มประสิทธิภาพในการแข่งขันด้วยการเจาะจงลูกค้าและร่วมทำงานประมูลเป็นทีมทั้งฝ่ายปฏิบัติการก่อสร้างและฝ่ายประมาณราคา

ความเสี่ยงในด้านการบริหารสัญญาก่อสร้าง

โครงการก่อสร้างจำนวนมากในปัจจุบันมักจะมีมูลค่าสูง
มีความซับซ้อนในเงื่อนไขการปฏิบัติงานและมีความจำเป็นในการบริหารโครงการอย่างมีคุณภาพเพื่อดำเนินการให้คู่สัญญาทั้งสองฝ่ายปฏิบัติตามข้อตกลง
ทำตามหน้าที่และรักษาสิทธิตามสัญญาอย่างถูกต้องครบถ้วนเพื่อป้องกันปัญหาต่างๆ
ที่จะเกิดขึ้นในภายหลัง บริษัทฯ ตระหนักถึงความสำคัญในเรื่องดังกล่าว
จึงได้จัดให้แผนกบริหารความเสี่ยงดูแลรับผิดชอบในการตรวจสอบควบคุมและให้คำแนะนำแก่หน่วยงานในด้านวิธีปฏิบัติในการรักษาสิทธิและการป้องกันความเสี่ยงที่เหมาะสม
การดำรงตำแหน่งของผู้บริหารและผู้มีอำนาจควบคุมในบริษัทฯ บริษัทย่อย บริษัทร่วม บริษัทที่เกี่ยวข้องและบริษัทอื่น 

  -------------------------- --------- ------------------------------------
  ชื่อผู้บริหาร                   ตำแหน่ง    ชื่อบริษัท

  1. นายสานติ กระจ่างเนตร์      กรรมการ   บริษัท ซีเอ็นที โฮลดิ้งส์ จำกัด

                                       

  2. นายสมชาย จองศิริเลิศ       กรรมการ   บริษัท ซีเอ็นที โฮลดิ้งส์ จำกัด

                                       

  3. นายสุรศักดิ์ โอสถานุเคราะห์   กรรมการ   บริษัท ซีเอ็นที โฮลดิ้งส์ จำกัด

                             กรรมการ   อินโดไชน่า อินเวสเม้นท์ จำกัด (เลิกกิจการ 16
                                       ม.ค.55)
  -------------------------- --------- ------------------------------------

หมายเหตุ

ผู้บริหารท่านอื่นของบริษัทฯ ไม่ได้ดำรงตำแหน่งในบริษัทย่อย บริษัทร่วม
บริษัทที่เกี่ยวข้องหรือบริษัทอื่น
5. ทรัพย์สินที่ใช้ในการประกอบธุรกิจ

บริษัทฯ ทำสัญญาเช่าที่ดินจากบริษัท บุรินทร์ พัฒนา จำกัด
(ไม่มีความเกี่ยวข้องกับบริษัทหรือผู้บริหาร) เพื่อใช้เป็นที่ตั้งอาคารสำนักงาน,
โรงงานและโรงเก็บอุปกรณ์ก่อสร้าง ตั้งอยู่ที่เลขที่ 451 และ 453
ถนนลาซาล (สุขุมวิท 105) มีระยะเวลาเช่านาน 20 ปี (2532-2552) บนพื้นที่ 23 ไร่
(แบ่งเป็น 2 แปลงๆ ละ 6 ไร่ และ 17 ไร่) เมื่อวันที่ 30 สิงหาคม 2550 บริษัทฯ
ได้ต่อสัญญาดังกล่าวสำหรับระยะเวลา 10 ปี เริ่มตั้งแต่วันที่ 15 มิถุนายน 2552 ถึงวันที่ 14
มิถุนายน 2562 ค่าเช่าที่จะต้องจ่ายในอนาคตตามสัญญามีจำนวนประมาณ 109.2 ล้านบาท
(มูลค่าตามบัญชี ณ วันที่ 31 ธันวาคม 2555 เท่ากับ 10.43 ล้านบาท และ 5.13 ล้านบาท)

ที่ดินพร้อมสินทรัพย์ระหว่างก่อสร้างคิดเป็นมูลค่าตามบัญชี ณ วันที่ 31 ธันวาคม 2555 รวมทั้งสิ้น
53.34 ล้านบาท บริษัทฯ ได้ซื้อที่ดินว่างเปล่า เพื่อใช้สำหรับก่อสร้างอาคารสำนักงานแห่งใหม่
คิดเป็นมูลค่าตามบัญชี ณ วันที่ 31 ธันวาคม 2555 เท่ากับ 203.82 ล้านบาท นอกจากนี้บริษัทฯ
ยังมีทรัพย์สินประเภทที่ดินว่างเปล่า และอาคารชุด ที่บริษัทฯ
ได้มาจากการประนอมหนี้กับลูกค้าของบริษัทฯ คิดเป็นมูลค่าตามบัญชี ณ วันที่ 31 ธันวาคม 2555
รวมทั้งสิ้น 79.07 ล้านบาท ทั้งนี้ บริษัทฯ มิได้ใช้ทรัพย์สินเหล่านี้ในการประกอบกิจการ

เครื่องมือ, เครื่องจักร, เครื่องยนต์, รถยนต์และอุปกรณ์ที่เป็นกรรมสิทธิ์ของบริษัทฯ
ใช้สำหรับงานก่อสร้างประเภทต่างๆ มีรวมกันทั้งสิ้น 6,990 รายการ คิดเป็นมูลค่าตามบัญชี ณ วันที่
31 ธันวาคม 2555 เท่ากับ 260.4 ล้านบาท

บริษัทฯ ได้ทำสัญญาเช่าทางการเงินกับบริษัทลีสซิ่งเพื่อเช่ารถยนต์เพื่อใช้ในการดำเนินกิจการ
โดยมีกำหนดการชำระค่าเช่าเป็นรายเดือน ค่าเช่าที่ต้องจ่ายตามสัญญาตั้งแต่ปี 2553 ถึงปี 2556
มีจำนวนรวมประมาณ 6 ล้านบาท มีมูลค่าสุทธิตามบัญชีหลังหักค่าเสื่อมราคาสะสม ณ วันที่ 31
ธันวาคม 2555 จำนวนประมาณ 12.17 ล้านบาท

บริษัทฯ ได้นำทรัพย์สินประเภทที่ดินว่างเปล่า ที่บริษัทฯได้มาจากการประนอมหนี้กับลูกค้าของบริษัทฯ
และไม่ได้ใช้ในการประกอบธุรกิจ จำนวน 8 แปลง และที่ดินที่ใช้ประกอบธุรกิจจำนวน 1 แปลง
คิดเป็นมูลค่าตามบัญชี ณ วันที่ 31 ธันวาคม 2555 รวมทั้งสิ้น 65.3 ล้านบาท
ไปจดจำนองไว้กับธนาคารเพื่อเป็นหลักประกันวงเงินเบิกเกินบัญชีและเงินกู้ยืมที่ได้รับจากธนาคาร
จำนวนประมาณ 30 ล้านบาท

นโยบายการลงทุนของบริษัทฯ

บริษัทฯ มีนโยบายที่จะลงทุนในกิจการที่เป็นธุรกิจหลักคืองานก่อสร้างเท่านั้น โดยบริษัทฯ จะเข้าร่วมลงทุนกับบริษัทที่มีความชำนาญหรือความเชี่ยวชาญในงานก่อสร้างที่ต้องอาศัยประสบการณ์เฉพาะด้านสำหรับงานก่อสร้างประเภทนั้นๆ โดยจะพิจารณาถึงผลงานและประสบการณ์ รวมถึงฐานะการเงินและความน่าเชื่อถือของบริษัทที่จะเข้าไปร่วมลงทุนด้วย ทั้งนี้บริษัทฯ จะเข้าร่วมลงทุนในรูปแบบของกิจการร่วมค้า ซึ่งมีการกำหนดอัตราส่วนการลงทุน และส่วนแบ่งจากการดำเนินการที่ชัดเจน รวมถึงการส่งตัวแทนจากบริษัทฯ เข้าร่วมในการบริหารงานของกิจการร่วมค้านั้นๆ ด้วย 

เอกสารแนบลำดับที่ 3 – เงินลงทุนของบริษัท